ফের কাছাকাছি সৃজিত মিথিলা?

কলকাতা: টলিউড (Tollywood) সৃজিত মুখোপাধ্যায় (Srijit Mukherjee) ও বাংলাদেশের জনপ্রিয় অভিনেত্রী রাফিয়াত রশিদ মিথিলা (Rafiath Rashid Mithila) ফের শিরোনামে। এবার আলোচনার কেন্দ্রবিন্দু মিথিলার শিক্ষাক্ষেত্রের এক গৌরবময় সাফল্য। অভিনয়ের পাশাপাশি শিক্ষাজীবনেও নজির গড়লেন তিনি। সম্প্রতি ডক্টরেট ডিগ্রি অর্জন করেছেন মিথিলা। এই গর্বের মুহূর্ত স্বামী সৃজিত সোশ্যাল মিডিয়ায় শেয়ার করতেই নেট দুনিয়ায় শুভেচ্ছার জোয়ার।

পোস্টে সৃজিত লিখেছেন, মিথিলার এই ডক্টরেট শুধু পরিবারের গর্ব নয়, তাঁর ব্যক্তিগত জীবনেরও এক বিশেষ অধ্যায়। অভিনয়ের ব্যস্ততা সামলেও যে একজন নারী পড়াশোনায় এমন উচ্চতায় পৌঁছতে পারেন, তা নিঃসন্দেহে অন্যদের জন্য প্রেরণা।

আরও পড়ুন: ছোট্ট কৃষভিকে বেদম মার পরিচারিকার!

মিথিলা বরাবরই শিক্ষা ও সমাজকর্মের সঙ্গে যুক্ত। দীর্ঘদিন আন্তর্জাতিক সংস্থার গুরুত্বপূর্ণ পদ সামলেছেন তিনি। সেই অভিজ্ঞতার ভিত্তিতেই গবেষণার বিষয় নির্বাচন করেন এবং বহু বছরের অধ্যবসায় শেষে পেলেন ডক্টরেটের স্বীকৃতি।

বাংলাদেশ ও ভারতের বিনোদন জগতের বহু তারকা থেকে সাধারণ অনুরাগী—সবার কাছ থেকেই শুভেচ্ছাবার্তা আসছে তাঁর জন্য। নেটিজেনদের অনেকেই মন্তব্য করেছেন, মিথিলা প্রমাণ করলেন যে শিক্ষা, কর্মজীবন ও ব্যক্তিজীবন একসঙ্গে সামলানো সম্ভব।

এই ডিগ্রি অর্জনের মাধ্যমে মিথিলা শুধু ব্যক্তিগত সাফল্য অর্জন করেননি, সমাজে নারীর ক্ষমতায়নের দিকটিও আরও একবার সামনে এনেছেন। সৃজিতের ভাষায়, “এটা শুধু আমার স্ত্রীর সাফল্য নয়, ভবিষ্যৎ প্রজন্মের জন্য অনুপ্রেরণা।”